
VOLUM 


NIOBRARA DEANERY 
Payments to March 6, 1929 



MISSION 


NATIONWIDE 
CAMPAIGN. 
Quota 


NATIVE 
CLERGY FUND. 


Cheyenne $650 

Crow Creek 450 

Flandreau 50 

Lower Brnle 250 

Pine Ridge Agency . 800 
P. R. Corn Creek. . 400 

Rosebud 1050 

Santee 500 

Sisseton 450 

Standing Roek 750 

Yankton 700 

Flandreau In. Sch. . 15 

Pierre In. Sohool. . . 15 

Rapid City In. Sch. . 15 

St. Elizabeth’s Sch. . 15 

St. Mary’s School 15 

Hare School. ...... 25 


Paid Quota 

$62 22 $675 

' Paid 
$62 21 


25 36 


7 87 


.41 


13 00 


waomniyepica nayajin- 
pi, qa kiyakidecen Itan- 
can unkitawapi tawo- 
wasi kin he en wasagya 
nayajinpi kta. he mita- 
wocekiye kin ee. 

Bishop nitawapi Ihan- 
iciktapi kin he miye. 

Hugh L. Burleson. 

ST. ELIZABETH’S WAYAWA TI 

Decana peta wan on St. Elizabeth’s Tipi Wakan qa wawo- 
kiya oti henaos huhnaga, tuka unma wayawa tipi qon hena iknu- 
haniia tate yuhomni kin on hena huhnaga sni. 



PETA SNI 1TOKAM ST. ELIZABETH’S TIPI WAKAN 

December 23, 1928, heehan Tipi Wakan kin de qa Okna 
Tipi kin de denaos peta on ataya huhnaga. 


Ataya 6150 $110 45 4625 $97 13 

Respectfully submitted, 

W. D. Swain. Executive Secretary. 


BISHOP TA WOW API 

Sioux Falls, So. Dak., 
February 16, 1929. 
Mitakoda tecihiudapi kin : 

Bishop itancan yemasi kin on oicimani ote- 
hanyan wan ecamon, qa decaanhan hektakiya 
wakdihunni. California qa Hawaiian Wita 
kin hena ektakta wai, qa hena eu anpetu wa- 
kan yamni hehanyan okodakiciye wakan ta- 
wicohan kin oiciwanyagya kicanyan waskan. 
South Dakota en waniyetu unyuhapi ecee kin 
he lieciya nina icitokeca January (witehi) wi 
kin ieunhan wiiyoyamya canwapaicaducan 
ohan waun kin on dehantu cannahan tinta ma- 
koce kin ekta wogan kin katata mayakahya 
hiyeya ecee tanyan sdonwaye ciqon he kici ici- 
wanyagya ookahnih tehika iyewaye. 

Tka itogyeyahan awicakehan miye watilica 
en waun kin iyecen iyemiciye. Hawaiian o- 
yate hen icagapi kin Dakota wicabduhe kin 
iyewicacenya nina wakiksuye mayanpi. Na 
yepi ohan omawani canna token cantewasteva 
iyn^kinyan imayacupi ecee iyewaye kin he 
ins eya iyecen ecamieonpi. 

Tipi wakan, qa Owacekiyetipi nitawapi kin 
hena enen taku owasin tanyan iyopteiciyahan 
yaunpi nin ecanmin. Icijekanyan cicipi wa- 
un sni kin he icante masiee, tka South Dakota 
itankatanhan woecon yuhemakiyapi kin on 
oiyehantu ota hetkiya imiciyava. Heeecaesi- 
niyepi taku tona on tanyan yaunpi kte, qa 
Christ Tokiconze kin niyepi ohan sanpa icagin 
kte cin hena ijehan awiyukcan awacin waun. 

Tokata July (Canpasa) wi kiu ieunhan 
Rosbud makaokdaptapi kin ekta Mission he 
en Niobrara Convocation econqonpi kte cin 
he en iyuha wanciyakapi kta he ekta etonwan 
awacanmio, tkanakunhe itokam owacekiyeti- 
pi nitawapi kin oknakna ota wanciyakapi kta 
he mitawacin kin ee. 

Akihaniciyapi wan waste duhapi kta, qa 
Easter wowiyuskin duhapi kte, qa katinyeya 


REV. JOHN FREDERICK RONDELL 

Rev. John Frederick Rondell, June, 1859 
hehan Greenwood, S, D., en tonpi, de Ihan- 
ktonwan owakpamni etu. Qa February 4, 
1929 hehan iye ti kin en Magaska oyanke 
Lake Andes ikiyedan etanhan wiconi unma 
kin ekta iyaya. Mr. Rondell he Mr. Sasevna 
Rondell qa Nancy Masowin cincapi ; okioiyu- 
ze kin de etanhan isnana wiea icaga. 

May 30, 1895 ehan Mr. Rondell qa Mrs. 
Susan Mebride Ree kici wakan-kieiyuzapi, wi- 
cohan de Holy Fellowship Church Green- 
wood, S. D., en Rev. Joseph W. Cook wicaki- 
ciyustan. Okiciyuze de etanhan cincapi de- 
han niunpi kin dena eepi, Mrs. Cora G. 
Rouillard, Rapid City ; Homer Rondell, Lake 
Andes; Mrs. Edna St. Pierre, Greenwood; 
Mrs. Florence LaGrande, Lake Andes; qa 
Mrs. Cecelia Jandreau, Dante. Nakun Mrs. 
Rose Aungie okiciyuze tokeea de itokam Mr. 
Rondell nakun he cinea. Qa Mrs. Rondell 
iye cunwintku wan Mrs. Lillian Gassman 
nakun ni un. Takojakpaku akenom, qa san- 
pa takojakpaku wanji hena nakun ni unpi. 
Nakun half brothers and sisters etanhan ni 


unpi qa dena eepi, Felix Konciell, Sisseton; 
Mrs. Mary Redleaf, Burke ; Joseph Malipiya- 
icieasna, Greenwood ; qa Mrs. Emily Living- 
ston, Greenwood. 

Omaka 1902 ehan Mr. Rondell Rev. John 
Flockhart ihukuya Okodakiciye wakan en wa- 
wokiya wicohan qupi. 1906 ehan Catechist 
wicohan qupi. Qa July 12, 1914 hehan Bish- 
op Biller Deacon kaga. Wicohan wakan en 
oyanke dena en htani. Holy Fellowship 
Church Greenwood en omaka &akdogan; St. 
Philip’s Church White Swan en omaka ake- 
tom ; qa Holy Name Chapel Choteau Creek en 
omaka yamni sam hanke ; yuwitaya omaka 
wikeemna nom sam zaptan sam iyeya Wakan- 
tanka tamaga en htani. November 1926 he- 
han zani sni on etanhan Bishop Burleson Mr. 
Rondell asnikiyekiya qa Magaska oyanke iye 
ti en kiyotanka. 

Asnikiya un iounhan tancan zani sni eia 
Okodakiciye wakan en taku econpi hena en 
wawokiyin kte hea Mdnciya opiiciva. St. 
Andrew Sunkakiciyapi qa B. C. U. "hena opa„ 
Qa asnikiya un kin, hunke sni, esa okodaki- 
Continued on next page 

REY. JOHN FREDERICK RONDELL 

Continued from page 1 

ciye wakan tawicohan kin okiyin kta ohinni 
cin. Tin kta itokab oaps cona qonban he- 
han cinca kin Okodakiciye Wakan taku tona 
owotanna hena ed wacintankaya wawokiya, 
qa dena ed awicakehan icewicakiya. 

Ehake wawokiyin kta cin on St. Phillip’s 
en oadetka unpi dena decen owicakiya. Win- 
yan omniciye 5.00, St. Andrew Sunkakiciyapi 
5.00 qa B. C. U. 5 00 Dakota Sinaska odo- 
wan yamni iyotan wastedake cin hena 138, 
158 qa 160 hena ee. 

Wicahapi wicohan kin he Feb. 7, hehan 
St. Philip's Church White Swan en Rev. 
John Flockhart, Greenwood etankan, qa Rev. 
R. A. Cowling Lake Andes etanhan henaos 
econpi. Qa ehake en St. Philip’s owicalie ma- 
ka en eonpapi. 

Rev. Mr. Rondell, wicasa kin de toni en ta- 
ku tona ataninyan un kin hena petijanjan 
wan iyecen nina tauin. . Onsiicidaya ohinni- 
yan un, wahbana, waonsida, wicakeya opiici- 
ya. Htani kin icunhan wacekiyapi wanjina 
yusna kta cin sni. Okodakiciye Wakan hta- 
kini kin ataya Ihanktonwan okaspe itimahen 
Taku Wakan htakini, qa ecen wiconi woohiye 
kin ekta iyaya. lyaye kte kin itokam oape 
tonana icunhan cinca kin hena wahokonwica- 
kiya. Wocekiye en wowacinye sut.aya vuhe 
wicasi, wiconi en woowotana kin sanpa kuwa 
wicasi. 

Mr. Rondell iyaye kte kin itokam htavetu 
he, Rev. Philip Deloria ekta wanyaghi. Mr. 
Deloria iseya dehan hunkesniyan un esa wan- 
yakin kte lica, qa wankiciyakapi en poskin 
kiciyuzapi qa wowiyuskin tanka on Mr. Delor- 
ia oeya, qa Mr. Rondell wanna iye ecana hcin 
iyayin kta e okiyaka, unkan he hanhepi kin 
Mr. Rondell nagi kin Wakantanka ikikcu qa 
alibayena istinrua iyaya. 

Rev. Mr. Rondell he tunkanwaya, cunwin- 
tku tokapa he kici waun. Tohanyan sdonwa- 
ye kin hehanyan atewaye hca iyecen wacin- 
makiyuza. Qa elipeya unkiyayapi esa, qa on 
uneeyapi esa iakatanhan woohiye tanka wan 
icu, qa owihanke wanin wowiyuskin wiconi 
wan ekta iyaya e heon sanpa oante unwastepi. 

Levi M. Rouillard. 


WOCEKIYE WOWAPI TECA 

Wocekiye Wowapi Teca kin en Wocekiye wa- 
ste kin de un kta: 

Wakantanka lyotanwasaka Mahpiyata Ate- 
unyanpi kin, maka kin de en Oyate unpi kin 
woowotanna qa Wowicake oanku kin oknayan 
awicade kta iceunniciyapi, qa Wicoowotanna 
tawaskuyeca kin he wookiye kin hee kin he 
iyepi ekna sutaya ekde ye, hecen Jesus Christ 
Wanikiya qa Itancan nnyanpi Tokiconze kin 
en icagapi kta. Amen. 


B. S. A. 

St. Andrew Sunkakiciyapi, Rosebud woce- 
kiye oyanke en Chapter unpi kin hena St. 
Paul tipi wakan kin ohna Deo. 12 qa 13th 
1928 hena yuwitaya omniciye econpi. 

Dec. 12th Htayetu wocekiye kin he Rev. 
H. H. Whipple, Hannington Brings the Pipe, 
Silas StandingBear. qa Charles Denoyer hena 
okiciya econpi. Mr. Hannington Brings the 
Pipe he ikiciyu&kinpi woeye kin heeye, qa tona 
tokan-tamban ed unyahipi kin henanina cante 
waste unyayapi, qa Christian wicasta tohan wi- 
tava wankiciyakapi eca nina oiyokipi, heced 
ded en unyahipi kin, qa omniciye ecanonpi kin 
en taku iwoyahdakapi, qa wonahon wasteste 
iwoyahdakapi kta hecinban hena on cante 
wasteya iyuskinyan wanunniyakapi. 

Mr. Charles Denoyer woayupte kin he eye, 
qa tiyatanhan unknpi kin eced wana oiyokpa- 
ze qa tokiya unyanpi tanin sni unkupi, tuka 
wana ded unhipikin qa oyate kin cante waste- 
ya iyuskinyan wanunyakapi, unkan nina oiyo- 
kipi qa yupiya wocekiye econpi unkan oiyoki- 
sice kin hena unkakiktonjapi. 

Program ohnayan Rev. H. H. Whipple St. 
Luke 11:1 on wowahokonkiye econ, qa wicoie 
kin dena on wahokonkiye, Itancan woceki- 
ye eya onspeunkiya po, John iye waonspe- 
wicakiye cin onspewicakiye ciqon he iyecen. 
Jesus iye waonspewicakiye cin hena wocekiye 
oeye kidapi, he on Itancan tawocekiye kin he 
onspewicakiye. Jobn iye waonspewicakiye 
cin hena wocekiye eya onspewicakiye, tuka 
wanai'plimanpi kin qa Ikeewicasta kin econpi 
ece kin he ohnayan sni. Wanaicilimanpi kin 
hena omniciye tipi qa canku oise kin en najin 
wocekiye eya wastedakapi, wicasta wanwiea- 
yakapi kta he on. Ikeewicasta kin hena wi- 
coie ota unpi, qa oie akihdehde kieun waceki- 
yapi ece nawicahonpi kta keeinpi. Jesus wo- 
cekiye wan onspewicakiye cin he taku owasin 
ikipiya onspewicakiye. Itancan tawocekiye 
kin be en wakidapi woeye sakowin yanke, 
Wakantanka etkiya wakidapi woeye tokaheya 
yamni kin hena yanke, qa wicasta etkiya wa 
kidapi woeye ehake topa kin hena vanke. 

Unkan wocekiye kin he taku he! Wocekiye 
kin he Wakantanka kici wowahdake, qa iye 
taku omakiyake kin hena nawahon kta. 

Heced Christian wanji watohan wocekiye 
eye kta iyececa he? Christian wanji anpetu 
otoiyohi isnana qa tiwahe tawa ob ; qa nakun 
anpetu wakan iyohi tipi wakan en, qa tohantu 
kasta Wakantanka kici un kta tawacin hecin- 
han hehan wacekiye kta. Unkan wicasta kin 
ohinniyan wocekiye eyapikta. St. Luke 18: 1. 
luktetu kasta wicasta wocekiye eyapi kinhan 
Wakantanka nahon kta. Abraham makobda- 
ye etanhan wacekiye, Isaac maga etanhan, 
Jacob wakpadan kahda etanhan, Joshua oki- 
cize okidita etanhan. Elijah Carmel he etan- 
han. Mauasseh owicakaske tipi etanhan, St. 
Peter tipi oinkpa etanhan, St. Paul tipi wa- 
kan, qa ininiwanca kahda qa nakun wita wata 
wan ohna un hetanhan wocekiye eye. Jesus 
Christ Itancan- unyanpi kin lie hewoskand 
makoce ekta, qa can wojupi wan etanhan, qa 
nakun canicipawega akan un kin hetanhan 
wocekiye eye. Mnihedya, awacinyan bin, wi- 
cakeya, okahniliya wocekiye unkeyapi kta. 
Wocekiye kin he Jacob wihanbde kin en oiya- 
di wan maka kin etanhan malipiya kin ekta 
oiyahdeyahan wanyake cin he iyececa. 

Itancan tawocekiye kin be Christian oni 
tawapi kiti he ee, qa he en taku uncinpi, qa 
taku awauncinpi, qa wicohan tona econqonpi 
kta iyecece cin hena owasin en aokibeye cin, 
qais adoksuhan yuze kin hee. Hehan woce- 
kiye, woyawaste, qa odowan 118 he dowanpi 
qa omniciye kihnakapi. 

Dec. 13, 1928, 10:00 a. m. hehan wotapi wa- 
kan wocekiye econpi qa Rev. H. H. Whipple, 
wotapi wakan yuwakan, qa Rev. Stephen King 
okiye. 28 wotapi wakan icupi. 


11 : 00 a. m. Woecon omniciye econpi qa Rev. 
H. H. Whipple Itancan yanke. Tokaheya St. 
Andrew Sunkakiciyapi odowan kin he dowanpi 
qa wocekiye ptecedan qa hehan omniciye econ- 
pi, eaje wicayatapi, qahekta omniciye tawoecon 


kin he yawapi, hehan opa otoiyohi taniyata- 
yedan wicohan econpi kin ohdakapi. 

12:00 m. Yewicasipi on wocekiye kin he 
Mr. Walter Williams econ. 

1 :30 p. m. Odowan qa wocekiye kin hena H. 
H. Whipple econ, qa nakun Silas Standing 
Bear St. Andrew Sunkakiciyapi kin opekiyapi. 
Hehan oitancanpi kin hena apiwicayapi. 
Itancan kin he Emmett Eagle Bear; Wowapi 
kage kin he Mr. Silas Standing Bear; qa 
mazaska a wanyake kin he Mr. Lynn Eagle 
Feather, hena wicayustanpi. Omaka wokajuju 
kin he hdajujupi. 

Woyustan wan kagapi qa he Dakota Wicasta 
Wakan Tawomnaye kin on tohan Chapter yu- 
witaya omniciye econpi eca Chapter iyohi etan- 
han mazaska wanji($1.00) hdoupi kta hdu- 
stanpi Wi yamni eca Chapter yuwitaya omnici- 
ye kin he econpi kta hdustanpi, qa he tipi 
wakan tona ed St. Andrew Sunkakiciyapi Chap- 
ter unpi kin hena eced oweeinhan omniciye 
econpi kta. 

Htayetu 7: 30 p.m. hehan wocekiye econpi. 
Rev. H. H. Whipple qa Rev. Stephen King, 
henaos wocekiye econpi. 

Hehan program ohnayan, “Tu we St. Andrew 
Sunkakiciyapi ope kin toked ounye kta iyece- 
tu he?” he on Mr. Lynn Eagle Feather he 
iwohdake. 

“Wocekiye woope kin he taku he?” he Mr. 
Samuel Broken Rope iwohdake. 

“Woecon woope kin he taku he?” he Rev. 
Stephen King iwohdake, qa nakun wowadita- 
ke woiyopastake wicoie kin on Rev. Stephen 
King econ. 

Ehake wocekiye qa woyawaste kin, qa 
dowanpi qa omniciye enakiyapi. Tokata 
Omniciye kte cin he Holy Innocents’ Chapter 
No. 2588 he omniciye kin tawapi. 

Silas Standing Bear, Secretary. 


AHOPEYA OOPIICIYE. 

India ekta Madras wocekiye makobaspe kin 
en Sagdasa okodakiciye wakan kin en owan- 
kayujajapi kin he hinhanna can ohodayaceki- 
vapi kin he' wakanheja awacekiye tawapi kin 
hee. Wakanheja kin abdesunyanpi kin eci- 
yatanhan “Wacekiye omniciye yankapi kin 
ohanhan hoksinkagapina qa Teddy Tamato he- 
ca wanjigji wanunyakapi.” Wicasa wakan 
kin wowapi wan kage ca “Okinni tipiwakan 
wan en oyate ikankeya tanyan oikduheyapi 
wan wanunyakapi kin he dee naceca ee” eya 


ST. ANDREW SUNKAKICIYAPI KIN 
WOABDEZE 


1928 Omaka kin icunhan makoce kin owan- 
caya St. Andrew Sunkakiciyapi kin okaspe 
wanji etanhan icizaptan kin hehanyan opapi 
kin aieage, he eciyatanhan woonspe kin, qa 
Wotanin Waste oyakapi oeeon kin hena san- 
pa icage kin he tankaya atanin. 

Oyate Ataya on omniciye kin iyohdateya 
makoce otankaya on owowasi committee unpi 
kin etanhan St. Andrew Sunkakiciyapi kin 
oyate otankaya unpi kin ohan Oadetka etan- 
han teca eicahyapi kta, qa dehan Oadetka unpi 
kin nakun sanpa aicagapi kte, qa wookihi yu- 
heya waeconpi kta he wookuwa kin yuha skan- 
pi kta ikdustanpi. Epiphany omaka kin, qa 
Akihaniciyapi omaka kin hena icunhan aiyo- 
tanowoecon kin dena token okihipi kuwaskan- 
pi qa Easter Anpetuwakan kin he itkons eyu- 
tan wacin skanpi kta hecen ikdustanpi. 

Taku kin de on Wicasa wakanpi kin owica- 
kiya skanpi kta e Oyate Ataya on Okodakiciye 
wakan woawanyake hiyeya kin etanhanhan qa 
Yewicasipi okaspe unpi kin hena otoiyohi etan- 
han Committee wicakagapi, q a hena etanhan 
Sunkakiciyapi unpi kin Oyate Ataya on 
Omniciye unpi kin kici okiciyeyahan Waceki- 
ye Omniciye etanhanhan ektakta wicaipi kta, 
qa Oadetka etanhanhan eicahyapi kta hecen 
ikdustanpi. 


Nitakoda Anpao yuha he. Cinyakiy© cin- 
han watekste. 

Omaka wanji kinhan kaspapi zaptan. 

WICATA ON 

Corn Creek Mission el St. Barnabas Chapel 
el leeala wakanheja wasteste yamni icikiyela 
tapi. Katapi na pa yazanpi. Matthew Lay 
Hard January 18 ; Christian Old Horse died 
February 8; Louis Top Bear February 19, 
1929. Lena wicahapi woecon kin Rev. J. P. 
Y. wicakieiyustan. Hehanl nakun The Church 
of the Inestimable Grift, Rev. Dallas Shaw 
yanke el winyan okinihan te. Mrs. Charging 
Bear. He tuwe ka§a he slolyapi waniyetu 
ota wacintanka Okolakiciye opa heca. Medi- 
ator Chapel el Jackson Knife, payazan on te. 
Koska waste heca tawicu cinca ko unyaniwi- 
cayaye. Tiwahe otoiyohi el wowayazan kin 
ececapi. J. P- Y. 

Okreek, S. D. Jan. 21st, 1929. 

Anpao kin: Hekta anpetu conala he ehan 
Priest unkitawapi Rev H. H. Whipple, cinca 
wayazanke, ecel hoksicala waste kin unyan 
unkiyayapi. 

Lena el icunhan Okreek oyate ob unqonpi 
kin lila tauyan okiyapi. B. C. U. lei unpi 
kin mazaska mnakiyapi na gluha el waeekiye 
ai,na tohan wana hoksicala waste kin unyan 
unkiyayapi kin hehan B. C. U. opa kin wanji 
wicate can ohnaka kin he opeton, he Mr Zelo 
Big Tail he ee. 

Mr Whipple tiwahe tawa ob woakipe yuha- 
pi esa ehaes eeye sni kigna wolkiya wicaku- 
wapi, lena Okreek winyan omniciye kin he- 
ced eeonpi. 

Hehan Junior Archdeacon wankici unqonpi 
Rev R. P. Frazier. He wocekiye econ na wo- 
akipe yuhapi kin on wowahokonkiye eya, 
unkan hetanhan aotan sanpa yuwasag iye 
unyanpi se hingla. Hehan Mr. Whipple ive 
tipi kin ekta, Santee Nebraska hec ihoksicala 
wa§te qon glogla cin kin on ake igligla hiug- 
lapi na koskalaka nom car waste yuhapi he 
Mr Gus Knox, na Mr David Dorian eepi ayapi 
kta icicupi cank 9 ehaes yupiya unkihunnipi. 

Isanyati oyate oksan unpi kin hena kawitaya 
ahi, na hanliepi opta hankiktapi ob iyuskin- 
yan unyankapi. Na ihinhanna Our Most Mer- 
ciful Saviour tipi wakan kin ohna Jan. 12 wi- 
cahapi woecon kin eeonpi, Rev. G. G. Law- 
rence na Mr. Silas Standing Bear. Rev. Mr. 
Lawrence he hok&icala waste kin le takojakpa- 
ku hca e he kihe. Hoksicala waste kin Linda 
Amelia Whipple. Died at Okreek Jan. 9th 
1929, born Jan. 6th 1928. 

Ho lena taku oblake cin otuya oblake seca 
qeyas etanhan taku ablezapi kta wasta. 

Taku wanjila el opa kta wacin sni qon he 
witanyan oiglakapi wan he heca sni. 

Lena kin ee waonsilapi, wayuonihanpi, wo- 
bliheiciye, woeantetinze. 

Mitakuyepi owasin iyuskinyan nape ciyu- 
zapi. Wocekiye en unyeksuyapi nin. 

Silas Standing Bear. 


CORRESPONDENCE SCHOOL 

Ookuwa Tcca wanji 

Unkitaoyatepi kin sanpa qa sanpa wokahni- 
gapi he iyahna Waeekiye Wicasta kin wooho- 
da w r oawacin eceedan on wicohan en piiciyapi 
kte sni tka nakun waonspeiciyapi kinhan iwa- 
stepi kta. 

Qa wowapi otoksu ohna waeekiye wicohan 
ihdegapi woouspe yeunyapi kta wiyeya un- 
yakonpi. 

Ookuwa topa kin dena wana wiyeya un- 
hnakapi : 

1. Wocekiye Wowapi on wooyake, taku 
tona mahed un qa token idagyapi kte cin. 

2. Wowapi Wakan on vooyake qa taku 
tona mahed yanke cin. 

3. Okodakiciye Wakan kin on wooyake kin. 

4. Wotanin WasteTopa kin. 

Waeekiye wicasta qais unma tuwe cin kin- 
hau, woonspe kin dena Dakota qais Wasicun 
iapi ohnayan yuha okihi. 

Tuwe de woonspe kiu en opa cin kinhan wo- 
wapi maqupi kta. 

P. H. Barbour, Springfield, S. D. 


Anpao duha he! Duhe kta iyececa. 


CHEYENNE MISSION 

Feb 12, 1929. 

Anpao kin : Bishop Crusade hanke on to- 
hanl woecon wa£te wanji Bishop unkitawapi 
kin econunsipi qon he on takul epa wacin kin 
he ito ableza piye, kolapi. Woecon kin he 
lecetu : Tokalieya taku iyowaunjapi hca wan 
he lee. Wakantanka cinca na malipiya woki- 
eonze kin he unkitawapi kta wocantokpaniyan 
unkey api qon he ehan qon on tokel econ qon pi 
kta wawiwahounyapi he. Tokaheya taku ya- 
mni qon he awauuempi waste. Tokeya wakan- 
sica na tohan kin oyasin maka sice cin le el 
taku woatakuni sni. Inonpa kin Christ eci- 
yatan taku tonakiya wicala cajeyatapi kin hena 
oyasin wicawala kte yatinsya unkeyapi he. 
Iyainni Wakantanka tawacin wakan na woaho- 
pe tawa kin hena bluha kte. Woeye yamni 
kin on tokel tsku iyokihi kte cin ableza piye. 
Wicasa tohantu kesa na winyan tohantu kesa 
le wicohan hca heeaca slolunyanpi waste ye lo. 
Iieon watohanl Bishop Crusade eyapi kin on 
wowasi econpica slolunyanpi lo. 

Nahan taku yamni kin aitancanye hem yu' 
ha wowasi econpica naunlionpi lo. Lehantu 
kin omaka iyohi heon taku econqunpi kte sece 
ecamiu na kansu eya unqupi qon hel taku to- 
na econqunpi kta ca unkowapi qon he hecetu 

kta ca econqonpi tka. Lehantu kin wakansi- 
ca tayakpin kta on tokel akta niciconza he, 
eya imayanungapi kin. Lecel epin ktelo: 
waewektonje lo epe einhan imaliapi kte lo. 
He taku on woaktonjc kin el mahi kiu he ma- 
stincala wacipi kin heon. Maka sice cin le el 
taku woatakunisni oyasin ilipewayin kta epe 
con he miye ca mastincala wacipi on Wakan- 
tanka woahope wakan tawa kin ahowapin kta 
epe cun na malipiya wokiconze wan tawawa- 
yin kta epe con, hena ituya epe sece cin on ito 
ableza piye, kolapi. Bishop Crusade kin taku 
wanjila unkapi 3ni tka. Okolakiciye Wakan 
el woiciconze tonaiyowaja he cin hena on he 
kapi kecanmi. Eya lehantu kin le taku tona 
na on cajeyalpica kin oyasin cajeblata wacin 
tka wowapi okau sni. Heon ehake taku wan 
epa wacin kin he non pa, na nupin wowicake 
hecaca epa wacin. Lakota oyate kin lila wa- 
anagoptanpi kin he wake. Tohaul wicohan 
itokeca wanica can tokel okihi o waeekiye kin 
tanyan inyanka lo ; tka tohanl ospaye wan 
woiyowinkiye icupi can hehanl Okolakiciye 
Wakan kin kul iyaye lo. Hena tuwepi kin 
slolwieavayapi lo. Nakun lecela sni tka owan- 
keyujajapi el wasicun wacipi na ayanpayapi 
sa. Inonpa epa wacin kin he lee: Oyanke 
ecel ateyapi waawauyaka yankapi kin Lakota 
kin taku iwastepi kta wan eyapi na eeonpi sni 
qon he wake. Lena iye Lakota taku iwastepi 
kra ca el wawiciyapi qon ecel eeonpi sni. La- 
kota tiwahe yuhapi kta ewicakiyapi kte cin 
hee. Wojupi kte waniyanpi waujikji yuhapi 
kte na taku i&icapi kta cin econ sni wicasipi 
kin Lakota wanna wanafionpi, hecel anawica- ' 
goptanpi na ateyapi wanji omaka wanji oma- 
ka wauji yanke cin etau tiwahe wanjila esa! 
icahyapi kta tka. Ho eya taku wake cin ta- 
ku wanji unyusnapi qon he. Taku wake lo 
woiciconze piya woecon wan econqonpi qon 
heon iapi kin lena epe lo. Heon iapi tona 
epe cin ableza piye. Woawanyake yuhapi kin 
on taku iyowajapi kin nonpa yelo. Tuwa o- 
vate awanwicavaka cin ohanpi yaoin kin tao- 
yate kin ksapwieayin kte lo. 

Tka istagonga wan istagonga wan napata 
yuze cin nopin ohlaka mahel iyayapi kta, eye 

lo. Lehantu kin woeye unkapinpi tka lececa 
wan eye wakapin kta wacin sni yelo. Icin 
Bishop Crusade kin taku tona takpe yin kte 
cin wanjini aohomni sni oyasin eyin kte cin on 
he eeonpi lo. Kolapi tona Anpao wanlakapi 
kin tuwe keceyas okiyaka piye, 

Iver Eagle Star. 

Feb 8, 1929, le anpetu kin el Mr. na Mrs 1 
Charles Garreau hoksila wan yuhapi. 

Feb. 11, 1929 el Ella Fast horse hoksila wan 
yuha. 

Eeb. 5, 1929 anpetu kin le el Mr. na Mrs. 
Willie Promise cincapi wan te lenala rnakiyu- 
otaninpi. I. E. S, 


ODQWAN wan 

Mitakola wasteste Wicasa Wakan wicaka^a- 
pi kin icunhan leeed wiyukean makamaka. 

1 Itancan Waste, “Tawa”, 

“Yeunsipi kta he?” 

Niye hca ehe eiqon, 

Wan, “De nawajin ye, 

Miye hca yemasi ye, 

Nitowastedake, 

Maka wogice cin he, 

Yuwaste hca nunwe.” 

2 0 Jesus, unsiye hein, 

De wahinajin ye, 

Mitancan qa maho kin, 

Toked yacin eced, 

Yati Wakan kin de ed, 
Idagmayayin kta, 

E heon obinniyan, 

Ionsimada ye. 

3 Itancan, Ninape on, 

Miceji yutan ye, 

Nita-Wotanin Waste, 
lomaknaka ye, 

Heced Nita- Oyate, 

Nitokioanpte kin, 

Tanye hein sdodyapi kta, 

Qa ed Nikdipi kta. 

4 Jesus, omajiji ye, 

Heced Nioie, 

Wahtanipi sa ekta, 

Tanyan obdakin kta, 

Tona nuni unpi kin, 

Owicayade qon, 

Mis he eeamon kta e, 

Ionsimada ye, 

5 Jesus, Yus-amayan ye, 

Wayus amni kta ce, 

Manna kin yudmayan ye, 

Heced wasagye hein, 

Nuni unpi kin ekta, 

Nitocantkiye kin, 

Miye bdutanin kta e, 

Omayakiya nin. 

6 Jesus, Nitokiye, 

Emmaus, etkiya, 

Candsid ioimanipi, 

Nioie Wakan, 

Abdezwicayaya ce, 

Nitaniya Wakan, 

Towasake kin heon, 

Wabdesunyanpi ye, 

7 0 Jesus, tohan d mive, 

Woyute Wakan, 

Iwekcu kta wau can, 

Onsimakida ye, 

Nitokicanpte kin on, 

Wasagmayayin kta, 

JHeced on pa yuwankand, 

Inawajin kta ce. 

8 0 Jesus, Niye hca e, 

Nita-okiyepi, 

Wotanin Waste kin he, 

Aye wicayasi, 

Maka owancaye hein, 

Aya po, Aya po, 

Wicasa wahtani sa, 

He nahonpi kta ce. Amen. 

Nita-kolapina Anpao He miye. Cante wa- 
Steya nape eiyuzapi ce, J. D. B. 


ALL WHO CAN 

READ ENGLISH 

SHOULD SUBSCRIBE FOR 

The South Dakota Churchman 


SEND $1 TO 

W. D. Swain, Box 517, 

Sioux Falls, S. D., 

And receive this splendid paper 
for one ye?r* 

Okolakiciye Wakan kin on 
Wiwicawangapi Wan 

Continued from Last Month 

St. Paul Yuhomnipi kin 

W. St. Paul yuhomnipi kin to- 
han Okolakiciye Wakan kiksuya he. 

A. January wi wiyawapi wikce- 
mna nonpa sanpa zaptan hehantu. 

W. Tokaca St. Paul Yuhomnipi 
on kiksuyapi he. 

A. Wowapi Wakan el wicayuho- 
mnipi oyake ein le iyotan wowini- 
han kin hee. 

W. St. Paul he tuwe he. 

A. Otokahe Saul eciyapi ; he Ju- 
da wicasa, Benjamin tiyospaye e- 
tanhan, Pharisee owe kin opa, na 
Cilicia makobaipe el otonwe wan 
woonspe wicohan on tanka Tarsus 
eciyapi kin el tonpi. 

W. Tokel onspekiyapi he. 

A. Anpetu kia hena el woslolye 
yuhapi kin iyuha onspekiyapi, na 
he ehan Juda oyate waonspekiye 
itancan wan Gamaliel eciyapi he 
onspekiye. 

W. Nakun taku onspekiyapi he. 

A. Wakeya kagapi wicohan kin 
he; icin Juda oyate kin cincapi 
oyasin wokage wicohan wanji onspe- 
wicakiyapi kta he hecetulapi, hecel 
wowahpanice nais woakipa wan aki- 
papi esa tanyan unpi kta iyukcanpi 

W. Yuhomnipi sni itokab Chris- 
tian unpi kin tokel wicakuwa he. 

A. Wocanze tanka on sicaya wi- 
cakuwa. 

W. Tuktel tokaheya hecon he. 

A. Tokaheya Jerusalem el, he- 
han Wosnakaga itancan kin he, Da- 
mascus ekta Christian unpi kin si- 
caya wicakuwa kta e woiyowinkiye 
icila. 

W. Canku ogna ye cin, na waia- 
pi, tilwicaktepi ko awicapogan icun- 
han taku akipa he. 

A. Malipiya eciyatanhan iyoyan- 
pa wan igluksan iyojanjan, na ma- 
hpiya etanhan wieaho wan “Saul, 
Saul, tokaca sicaya mayakuwa he” 
eciya. 

W. Saul tokel ayupta he. 

A. “Itancan nituwe he” eya. 

W. Woayupte tokel nahon he. 

A. “Jesus sicaya yakuwa kin he 
miye” eya nahon. 

W. Hehan toketu he. 

A. Iyoyanpa tanka kin on ista- 
gonga kin on, he Damascus ekta 
yusayapi na hel yamni can akilia- 
niciye un. 


WOONSPE IWIKCEMNA ZAPTAN 
SANPA YAMNI 

St. Paul, nakun 

W. Saul ton wan kta e, tuweca 
Wakantanka el yesi he. 

A. Ananias eciyapi, he waonspe- 
kiye wikcemna sakowinpi qon he 
wanji kecinpi, he nape aputake ca 
tonwan. 

W, Hehan t.aku econpi he. 

A. Baptisma qupi, na kohanna 
omniciye tipi ogna Christ he Wa- 
kantanka Cinhintku kin ee ca oya- 
ka. 

W. Tokaca wicacaje wan Paul 
eyapi kin iou he. 

A. Owekinis caje tani yuhe cin 
on Okolakiciye sicaya kuwa qon, he 
yuha Baptisma icu cin 6ni naceca. 

W. Jerusalem ekta hi qonhan ta- 
ku econ kta cin he. 

A. “Waonspewieakiyapi kin ob 
un kta cin, tka oyasin kokipapi, na, 
waonspekiyapi hecae wicalapi ini. ’ 


W. Yuhomnipi tka taku on ce- 
tunglapi he. 

A. He itokab Christian sicaya 
wicakuwa kin he on. 

W. Itancan waonspewicakiya ta- 
wa ohitiya sicaya wicakuwa kin 
wanji unkokiyakapi he. 

A. He martyr, St. Stephen kin he, 
tin kta ca iyowinkiya na icunhan 
hel un. 

W. Waonspewieakiyapi wace- 
tunglapi qon tokel on togye wacin- 
yuzapi he. 

A. Barnabas St. Paul icu na Wa- 
hosiyepi kin el ahi, na tokel yu- 
homnipi kin he owicakiyaka. 

W. Wakanyan yuhomnipi kin on 
taku iyowalyepica he. 

A. Wakantanka wahtanipi s’a 
tanka kin wicakicicajuju kta e ohin- 
ni wiyeya un kin he wowakta heca 
kte cin hee. 

W. Nakun taku eyepica he. 

A. He yuhomnipi kin eciyatan- 
han Christ woohola tawa kin he wo- 
wicake ca waayatanin kte cin he 
on. 

W. Itancan kin he, St. Paul on 
tokel Ananias eciya he. 

A. Waksica kahnige cin wanji 
ee, na Caje kin he Ikcewicasa wi- 
cakahi kta heca keya, na heon 
Ikcewicasa Waho&iye Wakan tawa- 
pi kin he cajeyatapi. 

W. Tokakije on taku eyapi he. 

A. Waho&iye unmapi kin iwica- 
sanpa kakije, yamni akigle wita 
wata kicableca, osni, locinpi, ipuza- 
yi icakije, can on apapi, na inyan 
on kininpi. 

W. St. Paul tuktel Wotanin Wa- 
ste oyaka he. 

A. Jerusalem el, Arabia, Asia, 
Greece, Illyricum na Rome el, na- 
hau wiyohpeyata maka opapun kin 
ekta. 

W, Watohan St. Paul martyr he- 
ca ta he. 

A. Wanna waniyetu 68 qonhan, 
Rome otonwe ekta pabaksapi. Nero 
wicasayatapi taanpetu el, he ehan 
Christian Ilia teliiya wicakuwapi, 
A. D. 66 hehantu. 

W. Tuktel hapi he. 

A. He canku wan — Ostian Way 
eyapi — opaya , na okakab hel Tipi 
Wakan owanyag waste wan kagapi. 

W. St. Paul taku 
cakicaga lie. 

A. Wowapi akeyamni kaga, na 
hena el, Wakantanka towaonsila 
kin he tokel Juda oyate iyowajapi 
hecinhan, he iyecel Ikcewicasa iyo- 
wajapi kte cin he yawicake. 


wowapi wi- 


WOON8PE IWIKCEMNA ZAPTAN 
SANPA TOPA 

St. Matthias Taampetu 

W. St. Matthias wokiksuye kin 
watohantu he. 

A. February wi wiyawapi wikce- 
mna nonpa sanpa topa hehantu. 

W. St. Matthias he tuwe he 
(Ohan. 1: 21- 26) 

A, Christ baptisma qupi etan- 
han, wankan iyaye cin hehanyan, 
waonspekiye tona kici unpi kin 
he wanji na owekinR “wikcemna 
sakowinpi” he wanji naceca. 

W. Taku on waayatanin he. 
(Ohan. 1: 22.) 

A. Christ kini na wankan iyaye 
cin, nahan toni kin taku tona iyo- 
tan kin. 

W. Taku ca on yuwankanpi he. 

A. He Judas tohe el un kta ku- 
hnigapi na yuwakanpi. 


W. Matthias tokel kaknigapi he. 
A. Wokcanpi wan, “Awanglaka- 
pi wicohan yuhe eiqon he tuwa to- 
keca el un kta,” eyapi kin on, St. 
Peter na waonspekiye unmapi kin 
Jerusalem el mniciyapi. 

W. Le iyehan waonspekiyapi kin 
taku econpi he. 

A. Wicasa nom. Matthias na 
Barsabas, wicakahnigapi, na unma 
tukte Wakantanka kahnige cin he 
wicakipazo kta icekiyapi. 

W. Hehan takn econpi he. 

A. Woohiye ehpeyapi, yunkan 
woohiye kin he Matthias ahinhpa- 
ye, hecel Wahosiye unmapi kin ope- 
yapi. 

W. Matthias tuktel wotanin waste 
oyaka he. 

A. Tokaheya Juda makoce kin 
el; ohakap, St Jerome oyake cin 
eeiyatahan, wiyohiyanpata iyaye ca 
hel wicota Christ ekta itoheya wiea- 
jmhomni, nahan martyr wateslake 
kin ohiya. 

W. Judas eciyapi kin he Wahosi- 
ye wookihi na wawicaqupi yuhe cin 
etanhan taku unkonspepi he. 

A. Wicasa wakanpi kin ektasni- 
yan ohanyanpi esa wookihi wakan 
yuhapi kin he takunni yuaoptetu 
sni. ( Wocekiye VPowapi Tanni Sa 
el, oyuhlaye 602 ogna, VPoope 26 ya- 
wapi kta.) 

St. Mark Taanpetu 

W. St. Mark wokiksuye tawa kin 
he tohantu he. 

A. He April wi wiyawapi wikce- 
mna nom sanpa zaptan hehantu. 

W. St. Mark he tuwa he. 

A. He Juda oyate etanhan, na 
St. Peter yuhomni naceca, na oha- 
kab Peter omani un kin waonspe- 
kiya na kolaya kici un. 

W. Tokel St. Peter waecakici- 
con he. 

A. Wowapi kicicaga na iekici- 
ska ece. 

W. Tokaca St. Mark Evangelism 
eyapi he. 

A. Wotanin waste, iye caje 
yuha kin, he iye owa kin heon. 

W. Evangelist unmapi kin hena 
tuwepi he. 

A. Matthew, Luke, na John. 

W. St. Mark tokiya wotanin 
waste oyagsipi he. 

A. St. Peter Egypt ekta yesi na 
heciya Alexandria Okolakiciye kin 
icaliye. 

W. Ohakab St. Mark tuktel iya- 
ya he. 

A. He Lybia makoce kin ekta, na 
oyate ohitike cin he etanhan wicota 
Christian wicohan el wicayuhomni. 

W. Tokel martyr ktepi he. 

A. He Easter Anpetu, wotapi 
wakan econ kin icunhan, taku wa- 
kan tokeca oholapi ospaye wan 
oyuspapi, na etanhan wokaske tip 
hehanyan maka ayuslohan ayapi. 

•>«» 

W. Ihihanna hea taku econpi he. 
A. Ake tankal maka ayuslohan - 
pi ecel cehpi ha kin yuhlayapi na- 
han nape oyuspapi icunhan ta. 

W. Epiphanius watohan ta oya- 
ka he. 

A. Nero Rome wicasayatapi kin 
tawaniyetu isaglogan iyehan keya. 

WOONSPE IWIKCEMNA ZAPTAN 
SANPA ZAPTAN 

St Philips na St. James Taanpetupi kin 

W. Iyokiheya May wi wiyawapi 
tokaheya kin hehan taku wokiksu- 
ya yukan he. 

A. St. Philip na St. James woki- 
ksuye kin he. 


W. St. Philip on woyakapi kin 
tuktel tokaheya lawa. he. 

A. St. John Wotanin waste tawa 
kin, wioowoyake tokaheya na oegle 
43 na 44 kin el. 

W. Hel taku iyeyakiya he. 

A. He Bethsaida otonwe etan- 
han, na Waho&iyepi kta e Christ 
wicakico kin he otokaheya wanji 
iyewaya. 

W. Philip tuwa Christ el ahi he. 

A. Nathaniel, tuwa Jesus he Mes- 
siah kin hee, na heon wokcanpi 
wowapi kagapi qon wancagna wi- 
cala qon he. 

W. Philip tuktel Wotanin waste 
oyaka he. 

A. He Asia makoce kin etukeyapi. 

W. St. Chrysostom eciyapi kin, 
tuktel St. Philip wowasi ayustan 
keya he. 

A. He Phrygia el Hierapolis 0 - 
tonwe etu, hel wahokonwicakiya na 
wowapetokeca econ kin on wicota 
wicayuhomni. 

VV. Tokel ta he. 

A. Wicota hca wicayuhomni kin 
on, maka itancanpi kin canzepi na 
wicokaske el gnakapi ohakab.kasta- 
kapi na icipaweh okatanpi. 

W. Philip tokeca wan yukan he. 
(Ohan. 6 : 5 na 21: 8). 

A. Ho : Philip, Deacon sakowin 
pi tokaheya qon he wanji, na tuwa 
Ethiopia Yunokos baptisma qu qon 
hee. (Olian. 8:38). 

W. Tokaca waonspekiye nom an- 
petu wanji kaska wicakiksuyapi he. 

A. Christ waonspewicakiye tawa 
kin “nom nom yewicasi” qon tokas 
heon Okolakiciye Wakan kin leni- 
os, na St. Simon na St. Jude anpe- 
tu wanji el wicakiksuya naceca. 

W. May wi tokaheya icunhan 
nakun Wicasa wakan tuwa ca ki- 
ksuyapi he. 

A. Wahosiye wakan, St. James 
cistinna kin, na wakasotesni na 
owotanla na un qon he St. James 
Owotanla eciyapi kin he. 

W. He tuwa cinca he. (Matt. 
10:3). 

A. He Alpheus (nakun Kleopas 
eciyapi) na Mary cincapi. 

W. Mary ewicakiyapi kin tu- 
kte wanji inaya be. (John 19 : 25). 

A. Canicipawega ikiyela najinpi. 
etan wanji, “Mary Kleopas tawi- 
cu” eciyapi kin he. 

W. St. James wanji otonwe tuktel 
Bishop un qon he. (Ohan. 15 : 19). 

A. He Jerusalem otonwe kin el 
Bishop un kta ldeiyustanpi. na 0 - 
tonwe kin he el A. D. 51 ataya 
omniciye tokaheya econpi qon, he 
el itancan yanka. 

W. St. James tokel on martyr, 
ta he. 

A. Wotanin waste oyake cin on 
wicasa ota wicakamna kin heon 
Wowapi kagapi na Pharisee kin 
wacinkopi, lakas Woacaksin wo- 
ianpi icunhan, Tipi Wakan ipaso- 
ka wan etanhan kul ehpeyapi. 

W. Lecel hinhpaye cin on ta he. 

A. Hiya; tancan kin lila kasu;ja 
esa kini na canpeska makagle ena- 
jin na sicaya kuwapi kin on woce- 
kiye ewicakiye, tka cekiye icunhan 
inyan on kininpi na ktepi. 

W. St. James tawowapi yukan 
he. (Jakob tawowapi kin.) 

A. He Juda wicasa tona wicala- 
pi q©n wowapi wan wicakicage, na 
he el wowaointanka, wowacinye na 
wicohan waite on iyowicapastaka. 

Continued next month 


